Na svetlo sveta vyplávalo už množstvo návrhov, ktoré by sme pokojne mohli dať do rubriky tých najhlúpejších, no najnovší akčný plán Svetovej zdravotníckej organizácie rozhodne prekonal všetky očakávania, žiaľ, v tom najhoršom zmysle slova.
Svetová zdravotnícka organizácia (WHO) sa momentálne zaoberá globálnym akčným plánom, ktorého súčasťou je zvýšenie povedomia o škodlivosti užívania alkoholu. Nové opatrenia sa majú týkať prevencie pred pitím alkoholu u detí, tehotných žien a žien v plodnom veku.
Odborníci z WHO sa bránia argumentom, že konzumácia alkoholu môže spôsobiť zlé duševné zdravie, agresivitu, zníženie pracovnej produktivity a napäté vzťahy. Podľa najnovších štatistík sa údajne čoraz viac žien v Európskej únii uchyľuje k obľúbenému alkoholickému drinku.
Pôvodný návrh svetovej organizácie mal zakázať konzumovanie alkoholu u žien v plodnom veku, ktoré by sa mali zamerať skôr na rodičovstvo. Napokon došlo k zmierneniu plánu, podľa ktorého by ženy v produktívnom veku nesmeli piť alkohol jeden týždeň počas roka.
Reakcia verejnosti na seba nenechala dlho čakať, pričom mnohí kritici označili tento nápad za paternalistický (pozn. red. nadradený mužom) a se*istický. Ozývať sa však začínajú aj spoločnosti obchodujúce s alkoholom, ktoré vyhlasujú, že ide o obmedzenie slobody väčšiny žien.
Zdroj: dailymail.co.uk | Foto: Pixabay